Cyrkwinska hora

Cyrkwinska hora () je 431 m wysoka hora w gmejnje Wołbramecy w sakskej Hornjej Łužicy.

 Přirodne poměry 
Hora leži w sakskim dźělu Łužiskich horow a jich mesogeochorje Sewjerne hornjołužiske hory. Geologisku podłohu twori dwubłyšćinkaty granodiorit a zapadnje pod horu je zastupjeny tež łužiski granodiorit. Přewažowacy typ pódy je bruna póda, w delnim dźělu skłoninow namaka so tež pseudoglej-parabruna póda, při rěčkach glej a w zatwarjenych městnach regosol. Zapadnje pod horu ćeče Wołbramečanska rěčka, kotra wuliwa so wot praweho boka do Wjazońcy. Cyła hora słuša tak k přitočnišću Łobja a Sewjerneho morja. Najwjetši dźěl hory pokrywaja pola a łuki a na skłoninach ležitej wsy Wołbramecy a Motydło. Cyrkwinska hora leži w krajinoškitnej kónčinje Hornjołužiske hory.

 Žórła 

 Literatura 

 Wotkazaj 

 Mapy.com: pućowanska karta, Cyrkwinska hora a wokolina

Kategorija:Hora w Hornjej Łužicy
Kategorija:Hora w Sakskej
Kategorija:Wołbramecy
Kategorija:Hora w Europje
Kategorija:Łužiske hory